【周三投佢一票】馬壇黑超哥 連贏3期夜賽!
2024年04月09日 00:09
東網電視
更多新聞短片
巴度剛周日策騎沈廐「十八掌門」食尾胡,今次再與沈集成合作「十八掌」要留意。而騎者近3次夜賽俱有馬贏,手風夠順,憑出戰五班谷草的「傲龍駒」與「獎星」取得頭馬,以及上周三泥地夜賽憑蔡廐「魅力寶駒」建功,今次谷夜又有8匹坐騎,再騎之「傲龍駒」及「智勝攻略」俱近況出色,且看能否把握機會再添頭馬?
第2場四班1200米,前高廐馬「智勝攻略」今季轉由廖康銘訓練,經過一輪熱身後,前仗於五班同程排1檔被捧成5.9倍大熱,結果於霍宏聲胯下追贏,取得歷來首捷。馬匹勝後加至40分,上仗升上四班改由巴度接手,排11檔留後沿內欄力追姍姍來遲,只得第7名,雖然巴度今次再騎排12檔起步,難度依然不低,但此駒賽前拍跳兩課兼用王牌再攻四班,可見馬房心態相當進取,巴度吸收了上仗經驗,加上最近陣上演出不俗,有分頭勿錯過。
第7場四班1650米,容廐「傲龍駒」前仗於巴度胯下出戰田草1800米只跑尾二,但上仗轉戰谷草1800米除眼罩下突然回勇,於巴度胯下輕鬆衝贏。睇番此駒前季曾連贏3仗,上季亦曾獲亞軍後再出補中,往往狀態一起就可以打疊跑得好。加上本身在今次路程谷草1650米亦贏過兩次,今次回升四班續配巴度僅負117磅,計數絕對捧得過。
此外,第8場沈廐「十八掌」今季贏過已證明能力,上仗獲殿軍跑近,巴度再騎也要提防。